Julio Baghy 


La vagabondo kantas 


(SIMPLAJ VERSOJ) 


Dua eldono kompletigita 


Budapest, Ol.V. 1937. 



Se sunon havas lia voj ’ 
kaj sorto linfavoras, 
la vagabonclo pro la ĝoj ’ 
per kanto oratoras. 

Se ombron havas la kupol ’ 
de lia firmamento, 
li kantas, kantas por konsol’ 
kun korkaresa sento. 

Se vergas lin da di-sinjor’ 
kaj vivkolero muĝas, 
kun siaj vundo kaj dolor ’ 
al kantoj li rifuĝas. 

Egale estas la motiv ’ 
se ĝardenisto plantas... 
dum krucportado en la viv ’... 
la vagabondo kantas... 

MI estas gaja papilio. 

Ne kredu min en ama vort’. 

De roz’ mi flirtas al lilio 

Kaj sur verben’ min trafos mort’. 

Mielon havas ĉiu folro. 

Mi vivas per la kismiel’ 

Kaj post satiĝo sen memoro 
Mi flugos fine al ĉiel’. 

Se la anĝeloj min forpuŝos 
Pro mia vivo sur la ter’, 
Demonajn lipojn do mi tuŝos 
En fund' profonda de 1'infer’. 

VOLGO muĝas same kiel la Danub’.. 
Sur ĉielo ĉie estas blu’ kaj nub’, 

Sed nenie estas en la granda mond’ 
Hejmo familia por la vagabond’. 

Li nur migras, migras sur sencela voj’ 
Ravas lin birdkanto, pelas junda boj’, 
Sed li kantas, ridas dum la longa driv’ 
Pri la tuta mondo, pri la tuta viv’. 

HO, ruĝa rozo, bela floro. 

Mi amas vin kun pura koro. 

A1 vi la sentoj, pensoj iras 
Kaj mia koro vin deziras. 

Ho, ruĝa rozo, bela floro, 

Vin amas... amas mia koro. 

Per dolĉa lingvo de Lsilento 
A1 mi parolas vi en sento: 

“Ne estas tiu malfeliĉa, 
kiu en sentoj estas riĉa.” 

Parolas vi al mi sen buŝo, 

Sen vortoj, sed kun kora tuŝo. 


La senton kredu! Nur ĝi gravas. 



Gi forton kaj kuraĝon havas. 
La amo pura, sune hela 
La mondon faras bona, bela. 
Vin amas... amas mia koro, 
Ho, ruĝa rozo, bela floro. 

EN palaco kaj en budo 
Amo estas nur - ŝakludo; 
Post mispaŝoj, aventuroj 
Malaperas la - figuroj. 

DIRIS mi: vi min ne voku 
Per petoLrigarda; 

Petis mi, ke vi ne moku 
Pri la koro arda. 

Jen, nun kiel papilio, 
Flugetanta kun pasio 
Ce la fajroflamo, 

Kissoife vin serĉante 
Pri pereo ne pensante 
Mortos mi pro amo. 

6 

EN aŭtuno sur la kampo 
Velkas ĉiu floro, 

Sed printempe ree pompas 
Ciu kun odoro. 

Nur la flor’ de mia koro 
Ne plu pompos por mi: 

Oni metis ŝin en tombon 
Por eterne dormi. 

Kial dio do permesis 
Sin renkonti, ami, 

Se Li ŝin al steloj 
Ilin pliornami? 

Steloj ja brilegas dense 
Ce la pala luno, 

Sed de kiam ŝin Li prenis, 
Vivas mi sen lumo. 

SUR falinta foliaro korvoj migras... 
la someraj revoj velkas... Nuboj nigras. 

Mia amo - vagaboda papilio - 

Jam forkisis sian vivon sur petaloj de lilio. 

Florpetaloj falas, falas sen espero... 

Velke mortas eĉ memoro pri 1’ somero 
Ve! Dolore, ke sunkovraj nuboj nigras 
Kaj sur seka foliaro en nebulo lorvoj migras. 

(al tri estonaj lemintinoj) 

TRI Gracioj karaj, Tri Gracioj ĉarmaj, 

En la norda lando tri sunetoj varmaj, 

Kies rid’ petola min inspiris, ravis 
Kaj en kies rondo mi nur ĝojon havis, 

Estu salutataj de poeta koro, 

Danka kaj felilĉa pro la rememoro. 

En fumringoj dancaj de la cigaredoj 
Jen skiziĝas siluet’ de tri kapetoj. 

E1 tri okulparoj kora puro brilas, 

E1 pasintaj horoj ora rido trilas 
Kaj babilas al mi tra 1’ solec’, silento 
Tri buŝetoj viglaj pri 1’ amika sento. 

Kribre falas la nebulo de 1’ forgeso... 

A1 migranta hom’ ne decas jurpromeso. 
Porde nun kaj morgaŭ sude li sin trovos. 

Tri vizaĝoj cent memori ĉu li povos? 

Eble, sed dolore, ĉar en horoj larmaj 
Vi forgesis lin jam, Tri Gracioj ĉarmaj. 

“Ĉu ne honte tiel danki? - vi riproĉas. 

Nur sentakta kor’ al ĝoj’ malĝojon kroĉas.” 
Min pardonu! Por momento kaj sen volo 
Mi forgesis, ke ne estas mi en solo, 

Ĉar vizitis min - ho dankon! - koroj varmaj: 
Ridetantaj, karaj Tri Gracioj ĉarmaj. 

MIA kara, mi memoras kelkahore 
Kiel nia amo kreskis, pompis flore. 
Vesperiĝo... sonorilo... 



En okuloj arda brilo... 

Mia voĉo tremis pia: 

“Vin mi amas! Estu mia!” 


Kara, vi nenion diris nur ridetis, 

Vian manon en la mian milde metis. 
Koron donis via tuŝo, 

Larmojn kisis mia buŝo 
Kaj mi ĵure flustris tiam: 

“Mi forgesos vin - neniam.” 

Ni disiris... La juneco jam forflugis. 

Sur la frunto cent ĉagrenoj sulkojn plugis. 
Tamen, kara, kelkahore 
Mi memoras pri vi plore... 

Vi plendadas tra 1’ silento: 

“Amo estas nur turmento.” 

VIA ĉarmo, knabineto, 
Verso estas sen poeto; 

Ĉar mi tion vere sentas, 

Mia kanto eksilentas. 

EN la rigardo flirtas mir’, 
Sur lipoj tremas tiklo kisa... 
Ĉu por feliĉ’, ĉu pro sopir’ 
Ridetis rave Mona Lisa ? 

Pri la rideto de 1’ ĉiel’ 
Vekiĝas en mipenso misa: 
Nu, ĉar ŝi estis nur model’, 
Por mon’ ridetis Mona Lisa. 

FLUGOS for la revo... 
Kiel mara mevo 
Migros for mi el la lando; 
Vokas min - devo. 

Mi ne ploros, 

Mi ne ploros, 

Nur la koro doloros, 



Ĉar vi, mia kara, 
Por alia floros. 


Flugos jar’ post jaro... 
Kiel ŝip’ sur maro 
Mi pereos inter rifoj, 
Glutos min ondaro. 

Vi ne ploru, 

Ho, ne ploru, 

Eĉ la kor’ ne doloru, 
Nur per eta preĝo 
Pri mi ekmemoru ! 

MI kisis cent knabinojn 
Kaj cent knabinoj min. 
Mi rabis cent animojn; 
Prirabis ili min. 

La rido, kisoj, ardo, 

La perdo kaj la gajn’ 
Nur estis ama arto 
Kaj dolĉe trompa ŝajn’. 

KNABINA KOR’, 

Hodiaŭ 

Mi migros for. 

Adiaŭ! 

Lorgesi min promesu, 
Alian vi karesu, 
Hodiaŭ... 

Adiaŭ! 

La kora flam’ 

Hodiaŭ 
Lorflagru jam 
Adiaŭ! 

Kaj ĵetu vin al tuŝo 
De kissoiga buŝo 
Hodiaŭ... 

Adiaŭ! 

Ho, kara, vi, 

Hodiaŭ 
Disiĝos ni. 

Adiaŭ! 



Ĉagrenon mi ne havos, 
Min nova ĉarmo ravos 
Adiaŭ! 

SE en am’ estas vulpo, 
ĝi ne estas mia kulpo; 
se ŝi volas superruzi, 
mi do devas - saĝon uzi. 

Saĝo povas fari multe, 
Tamen saĝe ami - stulte; 
Mi do lasas min amuzi, 
Per mensogoj superruzi. 

PROVIZIS min la bona Di’ 

Per gaja kor’ kaj fantazi’. 

Per fantazi’ mi korojn spronas: 
La koron mi al centoj donas. 

Kaj post foriro de la Ter’ 
Verdiktos Dio kun sever’: 
“Edenon erdis vi pro revoj, 
pro dolĉaj pomoj de cent Evo-j .” 

INFANETO en lulil’, 

Nun silentu;ĉirpas gril’ 
Cirrr. . .cirrr. ..cirrr. . . 

Miras luno kaj stelar’ 

La kantiston de 1’ kampar’; 
Cirrr . . . cirrr . . . cirrr . . . 

Anĝeletoj mil kaj mil 
Salte dancas je la tril’; 
Cirrr. . .cirrr. ..cirrr. . . 

Vin, hometo, gaja gril’ 
Lulas, lulas per la tril’: 
Cirrr . . . cirrr . . . cirrr . . . 


Gardanĝelon sendos Di’ 
Vin gardar helpos mi... 



Cirrr . . . cirrr . . . cirrr . . . 

LA vespera vento blovas; 
Mian kanton portas ĝi. 
Malproksime vin ĝi trovas 
Sur benketo sub tili’. 

Ploran flustron de 1’ tilio 
En la kor’ komprenas vi: 
“en la viv’ min tedas ĉio, 
jam ripozi volas mi.” 

LA estono kaj hungaro 
Estas frata paro. 

Tion diras, eble prave 
Nia lingvistaro. 

La fratecon ne la lingvoj, 
Moro ĝin sigelas; 

Mi asertas, la parencoj 
Reciproke - ŝtelas. 

En ŝtelarto la estonoj 
Hungaron superas, 
Tionpruvu la domaĝo 
Kiun mi suferas. 

Mi, hungaro, ŝtelis kisojn 
Sekvante la - moron, 

Sed la estoninoj ŝtelis 
De ŝtelisto - koron. 

HEJ, knabino bluokula, 
Nu, ne estu tro skrupula! 
Car promeso estas fasto, 
Vin forlasos via gasto. 

Ne prokrastu la regalon, 
Versu vinon en pokalon 
Kaj vi vidos la afablo 
Tenos gasto ĉe la - tablo. 

EN ĉarma rond’ knabina, 
Tre gaja kaj intima, 

Kun ironia ton’ 

Provokis min propon’: 
“Se estas vi poeto 
de kapo ĝis piedo, 
versaĵojn faru pro 
objektoj simplaj tri! 

Fenestro, pord’, kanapo; 
Jen temoj por la kapo. 
Do, rompu, rompu ĝin 
Per ritmo kaj per rim’ !” 

Mi faris riverencon, 
Konsentis rekompencon 
“Por la poemoj tri 
trikisojn havu mi! 

Fenestro, vi, okulo 
De gaja revemulo, 

Mi alte taksas vin; 

Tra vi mi vidas ŝin. 

Vin, pordo, mipreferas; 
Vi ŝiajn pensojn peras. 
Malfermo - la promes’ 
La fermo estas “jes!” 

Mi ŝatas vin, kanapo, 

Sur via mola drapo 
Ne batas sin anĝel’ 

Post falo el ĉiel’. 

La versoj plaĉi ŝajnis; 

La kisojn tri mi gajnis, 
Sed poste flustris ŝi: 

“La kisoj plaĉis pli... ” 

INTERESA estas la kutimo: 
Miajn buklojn erpas laknabino. 
Ciun blankan haron, mi rimarkas, 



Por memoro petoleme ŝi elsarkas, 
Se ŝi sarkos tiel unu jaron, 

Mi ne havos plu eĉ unu haron 

TAJLORINON amis mi; 
Longan ulnon havis ŝi. 
Per fadeno al la sin’ 

Ŝi alkudri volis sin. 

La fadenon ŝiris mi 
Kaj la ulnon prenis ŝi. 
Ĉar ŝi volis bati min, 

Mi do drasis per ĝi ŝin. 

SANKTULINON mi ne vidas 
En virina homo, 

Vane tion predikadas 
Papa Moŝt’ en Romo. 

Se nur sanktulinoj regus, 
Estus morta frapo, 

Ĉar ekzistus nek vi, nek mi, 
Nek en Rom’ la papo. 

Kapelon mi ne faras 
E1 virina sino, 

Nek sanktul’ mi volas esti 
Por ŝia pilgrimo. 

A1 sanktulo ŝi nur preĝas 
Kun pio kaj miro, 

Sed ŝi donas kison, koron 
A1 - pekema viro. 

Kiso estas la plej dolĉa 
En la tuta mondo. 

Scias tion ja egale 
Pastro, vagabondo. 

Sciis tion, sed forgesis 
Lia Moŝt’, la Papo, 

Kiam brunajn buklojn havis 
Lia sankta kapo. 



25 


EN lum’ mortanta sur la mara bordo 
Mi staras lace kun fordorma viv’, 

Mi retromigras sur la montdekliv’ , 
Vesperiĝas en la mond’ 
Vesperiĝas, vagabond’. 

Nur sur la ondoj tremas lasta brilo, 
Simila al timema palpebrum’ 

La brilo dronos poste kun mallum’. 
Vesperiĝas en la mond’ 
Vesperiĝas, vagabond’. 

Perdiĝis vojo en la blinda nigro, 

La paŝoj stumble vane serĉas ĝin. 
Laciĝis mi... Sufiĉas jam la migro! 
La nokstripozo logas, vokas min. 
Jam noktiĝas en la mond’... 
Jam noktiĝas, vagabond’. 

LLOROJN vi deziris; florojn mi kolektis. 
E1 cejanoj bluaj mi bukedon plektis. 

Car en blu’ cejana vin mem mi admiris, 
Kun ridet’ de 1’ kampo mi al vi ekiris. 

Vanis la klopodo... Llorojn vi jam havis. 
Multekostaj rozoj vian koron ravis. 

Ĉar la rozo estas pli pompa ornamo, 
Velkis la cejanoj, velkis mia amo. 

HO, Ĉarmulin’ infanmiena, 

Lratin’ vi estis kaj mi - frat’. 

Por danki vin kun kor’ sentplena 
A1 vi mi venis nun sen flat’. 

La vagonaro jam irpretas, 

Atendas en la stacidom’: 

Mi devos kuri, sed mi petas, 

Memoron gardu pri la - hom’. 

Pri 1’ homo, kiu al vi dankas 
Pro rid’ konsola, kora varm’... 



Jen, vidu, nun la vortoj mankas; 
La danko estas nura larm’. 

Vin ne ofendu ĉe 1’ disiro 
Konfeso lasta de 1’ korbat’; 
Pardonu min, mi estas viro... 

Ne frate amis vin la - frat’. 

MI dankas vin, ho Disinjoro 
Pro bato, larmo kaj doloro. 

Dum vergad’ animo veas, 

Sur vundon fluas larm’ balzame; 
Ia doloro pensojn kreas 
Kaj kantas sentoriĉe flame 
Mia koro. 

Ĉar trovis Vi min vergi inda, 

Mi estas vere enviinda, 
Disinjoro. 

Mi dankas vin, ho Disinjoro, 

Pro rido, revo, bonhumoro, 

La cikatrojn rid’ orumas; 
ĝi forgesifas venĝe spiti. 

Tra 1’ revado celo lumas 
Kaj novan mondon povas vidi 
Mia koro. 

Pro bonhumoro espervinda 
Mi estas vere enviinda, 
Disinjoro. 

MIN riproĉas la knabinoj: 
“Malfidela vagabond’!” 
flirto-ludon, belulinoj, 
lernis mi en via rond’. 

Por praktiki, ne forgesi 
Skermon en la amduel’ 

Mi jam devas ĵurpromesi: 
“Amas mi kun - hundfidel’.” 


Estas mi sincera homo 
Kaj mi pensas dum la vort’; 



“Hundfidelo ekster domo 
tre varias en la kort’ 

ŜIRIĜIS kord’ de 1’ kora lir’ hodiaŭ, 
La plej belsona kaj konsola iam. 

Sur ĝi inspire ludis amo dia 
Kaj jen finite: ĝi ne sonos pli jam. 

De nun ne povos kanti mi, nur ĝemi 
Kaj al Parnaso ne aspiros jam pli. 

La lumo mankas, nokto regas ĉe mi; 
Pegazo mia devos stumbli, ambli. 

La kordon vi disŝiris senpardone 
Per korkrucumo fine ion solvi. 

Ah, mi ne konas pli kruelan ol vi! 

Ĉu iam vi pripensos tion? Ho, ne! 
Ĉar dorman vojon de rezigno sekvi 
Ja kiu volus?... Nek alia, nek vi. 

DAŬGAVA* muĝas... Daŭgava bruas... 
Vaga vento latvan ŝipon skuas... 

Hej, uf! Hej, uf! Vento ŝipon skuas. 

Fratoj, nur la sklavo timas 
Skurĝon kaj tiranon, 

La bravulo ja kutimas 
Spiti uraganon. 

Vento vane klakas vipon, 

La bravulo ridas; 

Kun fiero, fido ŝipon 
Li al celo gvidas. 

Daŭgava ardas... Daŭgava gardas... 

La danĝero latvan koron hardas... 

Hej, uf! Hej, uf! La danĝer’ bn hardas. 

Fratoj, staru vigle, firmc 
ĉe la direktilo, 

Maston, velon tenu ŝirme, 



Se tremas la kilo. 

Suno venkos la tempeston. 

Sonos gaja kanto; 

Latva ŝipo ĝuu feston 
En libera lando. 

*) Daŭgava - rivero en Latvujo. 

EN la arbar’ silentas la maten’. 

Funebran psalmon tra la natur’ 

La spir’ aŭtuna susurzas nur. 

Sur koraj kordoj kun sufoka prem’ 

Stertoras kanto de 1’ agoni’ 

Kaj ŝvebas zume nun ĉirkaŭ mi. 

La ploran plendon portas ventomuĝ’. 

Ho ve, atendas nin la vintra fin’, 

Somero svenis, forlasis nin. 

La verdo velka, regas ftiza ruĝ’, 

Ne ehas gaje plu la birdotril’, 

Sur herboj tremas larmoj mil kaj mil. 

Arbar’ ĉu novan vivon kredas vi 
Sub la falĉilo de la aŭtun’ 

Pensante morton nur dormo nun? 

Cu scias vi pri tuŝ’ de sunradi’, 

Mirakla kis’ de 1’ printempa blu’, 

Je kies varmo vi vivos plu? 

Kaj tamen vibras voĉ’ de 1’ malesper’, 

Animon tordas aŭtuna tim’, 

Ĉar prujna spiro ektuŝis min. 

Aŭtun’, vi estas mort’. La viv’-somer’. 

Printempa amo, ne flugu for. 

Ho, estu.. restu en mia kor’! 

La amo estu ĉiam gaja, 

Printempe suna, flore maja, 

Sincera en la sentdonaco 
Sen postaj pento kaj minaco... 

La amo estu sonĝo, revo, 

Petolaj dono kaj ricevo, 

Psalmado pia, kora ludo 
Sen postaj piko kaj aludo... 



La amo estu plenpasia, 
Sencela eĉ kaj senkonscia; 

La amo ardu por la amo 
Sen posta moko pri la flamo... 

Car amo vera kaj feliĉa 
En sentoj estas senkondiĉa; 
Ne pensas ĝi, neniam veas, 

En ridoj vivas kaj pereas... 

IUN tagon la sultano 
Venis el haremo. 

Ruĝa estis la kaftano, 

Ruĝa la - mieno. 

Duboj pikis la sultanon: 
“Tricent havi - multe!” 

Li disŝiris la turbanon. 
“Tricent havi - stulte!” 

Kaj sekrete en divano 
li demandis sklavon: 

“diru al mi hund’ kristano, 
kiu havas pravon? 

Havu inojn, en Korano 
Diras Mahometo. 

Unu havu la kristano 
Diras Krist-dekreto.” 

“Kristo pravas, ho sultano, 
flustris li kun klino, 
ĉar anĝelo kaj satano 
vivas en virino. 

Graco estas por kristano 
Ero de Ledeno 
Sed sufiĉas inferflamo 
Per la specimeno.” 

Ne respondis la sultano, 
Sed la sklavo konjektis 
Ke ĵurante je Korano 



Kriston li respektis. 

35 

PATRINO, vi blankhara naskintin’, 

Cu scias vi, la lando festas vin? 

Dum “Tago de 1’ Patrinoj” 

Pro mod’ senfruktaj inoj 
Bombastas pri 1’ virina destin’. 

Nun kronas per almozo 
Kun grandanima pozo 
La ŝtato - multidecon de 1’ sin’... 
Patrin’ hodiaŭ oni festas vin. 

Patrin’, vi ploras. Mi komprenas vin. 
Nur restis sola mi el filoj kvin. 

Kvar floroj de 1’ espero, 

La cel’ de 1’ sinofero 
Forvelkis jam, blankhara patrin’. 

Kvar bravaj knaboj junaj, 

Pro 1’ sun’, laboro brunaj, 

Fariĝis nur - milita viktim’... 

Patrin’, hodiaŭ oni festas vin. 

Patrino, oni festas, sed ne vin. 

Nur restis unu, mi, por buĉmaŝin’. 

Vin, seka larmolago, 

Ne plu koncernas tago 
De 1’ patrinbestigita virin’. 

Forgesis vin jam ĉiu. 

Ripozu kaj ne sciu, 

Por morti oni vokis - min... 

Patrin’ jam oni ne plu festos vin. 

Patrin’, kiam kun frosto en la spin’, 

En kofnovembra migros dum pilgrim’ 
Sentombaj tombserĉantoj, 

Sencelaj vojirantoj 
A1 ŝtono de 1’ Milita Viktim’ 

Kaj ili ĵetos floron 
Memore sur marmoron, 

Jen estos “Tag’ de Ĉiu Patrin”’... 
Patrin’, nur tiam oni festos vin. 

VOKAS sonorilo 
Kaj sin turnas ĉiu 
Pie kun humilo 
A1 la dia helo: 

“ Patro Nia, kiu 
estas en ĉielo... ” 

pro 1’ sunbrilo, maro 
monto, valo plata, 
birdostril’, arbaro 
dankas Vin la homo: 

‘‘Estu sanktigata 
Via nomo... ” 

Se nin sorto vundas, 

Mornas vivdesegno; 

Se la bat’ abundas, 

Vokas Vinparolo: 

“Venu Via regno, 

Estu Via volo... ” 

Nin Espero gvidas 
Logas nobla celo. 

Ni por Bono spitas 
Ke ekregu Vero 
“Kiel en ĉielo 
Same sur Ja Tero ” 

Semu al la humo 
Benon sunradian, 

Post laborplenumo 
Nutru la infanon: 

“Donu al ni nian 
Ĉiutagan panon... ” 

Se ni koron kaŝas, 

Patre nin admonu; 

Se ni dorme paŝas, 

Faru koran vekon 

“Kaj al ni pardonu nian pekon... 

Se nin frat’ ĉagrenas, 

Trompas nin malame, 

Regi nin ni penas 
Sen revenĝa piko; 

“Ni pardonas same al la malamiko.. 



Homa fort’ ŝancelas; 
Virton Vi eduku! 

Gi vantemon pelas, 
Gardas la atenton... 

“Kaj nin ne konduku 
En la tenton... ” 

Lasu, ke la Paco 
Gentojn grate ligu, 

Car sen Via graco 
Falas Homo tamen 
“Kaj nin liberigu 
De l’ Malbono. Amen!” 

KIAM la nokto eterna jam fermis miajn okulojn 
Kaj mutos ve’sur buŝ’ kaj dormos plend’en sin’, 

En nigra pompo funebrorompite, 

De larmoj, vortoj revokaj ŝarĝite 
Ne venu al la tomb’, ne venu amatin’ ! 

Estus turmente, ke al vi doloras nia foriro 
Kaj ombre la pasint’ fantomas en la nun’; 

Ke supre orfa animo langvore 
Kortaŭze ploras: “Ve, vivi - dolore!” 

Ne venu, ho ne venu tiel, mia Sun’ ! 

Sed en sunora printemp’, seniganta vin de funebro, 
En kiu ame kveros voke la kolomb’, 

Kun nuptoserĉa tremeto de 1’ amo, 

En pompo de revteksita ornamo 
Ho, venu, venu, kara, al la orfa tomb’ ! 

Estos knsole, ke vin la kruela vivo indulgis 
Kaj mortis la pasint’ pro arda kisa tuŝ’. 

Vi vidos; floroj de 1’ tomb’ vin karesos, 

Kiam sekreton de 1’ koro vi konfesos: 

“Mi amas.. Dormu pace sub la tomba pluŝ!” 

(al unu el la poetofratoj) 

MI neniam volis esti 
De 1’ poetoj - reĝo, 

Nek cerbumis pri 1’ metriko, 
Nek pri 1’ versoleĝo. 



Mi nur kantas ritme rime 
Kiel mi deziras, 

A1 Parnaso de 1’ poetoj 
Mi ja ne aspiras. 

Tre ridinde estus tie 
Sen kompreno muti 
Aŭ metrike korajn sentojn 
“dokte” pridiskuti. 

La modema nerso-arto 
Forĝas kaj poluras, 

Artifikas, elcerbumas, 

Per cezur’ mezuras, 

Sed ne tiel, kiel iam 
Grekoj - verpiedojn; 

Gi cezure tranĉas, buĉas 
Eĉ mem la poetojn. 

La leganto streĉas menson, 
Sen kompreno ĝemas: 

“Jen, poemo, vere brila, 
sed pri kio temas?” 

Min kritiko blufe poza 
Tute ne afliktas, 

Car mi scias, ĝin la menso 
- ne la koro - diktas. 

Poezio de la menso 
Povas esti arta, 

Sed ĝi ĉiam fore vagas 
De 1’ sincero arda. 

Gi paradas trogladite 
En la vesto pompa 
Kaj odoras de parfumo 
Nur drogeja, trompa. 

Vane do vi min primokas 
Kiel spitan homon, 

Mi neniam vidis, vidos 
En Budapest Romon. 

Vin paiĝu, se vi volas, 

Tio min ne ĝenos, 

Sed inspiron, ritmon, formon 
De vi mi ne prenos. 

Rajdas mi Pegazon propran; 
Vojon 6gi tuj torvas, 

Dum adeptoj viaj ŝvitas, 
Versoparojn - kovas. 



MI ne “plukas” el dek lingvoj 
Vortojn por la rimoj 
Kaj ne pozas reĝmiene 
Pri 1’ “licencaj” krimoj. 

Certe, ke mi erarpaŝis 
Dum la ritmo-danco, 

Sed neniam mian fraton 
Pikis mi per - lanco. 

Vin mi ŝtas, alte taksas, 

En respekto temas, 

Sed, pardonu, vian lingvon 
Jam mi ne komprenas. 

Kvankam samaj estas niaj 
Celo kaj egido, 

Tamen ofte ŝajnas al mi, 
Kantas vi en Iclo. 

Do permesu rimarketon 
(venis ja okazo) 
dum la lego la kompreno 
estos nur - oazo. 

Lingvo eble perfekteco 
Gajnos en retorto 
Sed ĝin lerni oni devos 
De naskiĝ’ ĝis morto. 

MILDA,Milda, Milda, 

Hej, trifoje Milda! 
Triknabinoj, sama nonT. 
Bluokula, bruna, 

Nigra, ore suna: 
Trireĝinoj, sur la tron’. 

Uu koron prenas, 

Dua min katenas 

Tria - dum la kisoj svenas. 


40 

NUR akvon petis mi, 
Vi donis fajran vinon. 
Nur pajlon petis mi, 
Vi cedis lito-sinon. 



Sed pro la fajra vin’ 

Mi dormon vane spitis, 
Kaj jen nun en maten’ 
Mokridon mi meritis. 

FOJE pri knabin’ portreto 
Ravis koron de poeto 
Kaj li fugi vane penis, 

Sia ĉarmo lin katenis. 
Forgesante do pri 1’ mondo 
Kiel vera vagabondo 
E1 edena Italio 
Flirits lil per fantazio. 

Kavalir’ de 1’ ama revo 
Kun sopir’ pri sia Evo 
- tre ridinde, tamen vere - 
sonĝojn teksis plenespere. 
Dum lin logis okulparo, 

Tre mistera kiel maro, 

Lia koro batis milde 
Ŝiannomon: “TildeL. Tilde 

“Tiun ridon, tiun ĉarmon, 
sorĉan ravon, koran varmon, 
ĉi belecon de anĝelo 
por mi kreis la ĉielo!” 

Sed, ho ve! post tiu krio 
Lin el land’ de 1’ fantazio 
Puŝis el ĉiel’ sur teron 
Kis’, donita sur - paperon. 

KUN vizo kaj valizo 
Vojaĝis el Parizo 
Knabin’ elVarsovi’. 
Vojaĝis mi kun ŝi. 

Obstino de 1’ knabino 
Jam ĉe la pola limo 
Forlasis dece ŝin. 



Ni ridis ĝis Berlin’. 


Dumvoje, ho tre ĝoje, 
Ŝvitadis mi plurfoje 
Sub ŝarĝo de 1'valiz’ 
Helpante ĝis Pariz’. 

Kaj tie tradicie 
Ŝi dankis min gracie: 
“Carmulo estis vi, 
ĉar - mulo estis vi.” 

KOKCINELO, kokcinelo 
Skarabeto de 1’ ĉielo, 

Onidir’ pri vi raportas, 

Amajn pensojn vi disportas. 

Flustru al mi kies amo 
Sendis vin al mia mano? 

Car poeton centoj amas, 

Lia kor’ por centoj flamas. 

Kokcinelo, kokcinelo, 
Skarabeto de 1’ ĉielo, 

Ho, reflugu, al ŝi diru, 

A1 poet’ ŝi ne sopiru, 

Car li estas vgabonda, 

Por li nigra, bruna, blonda 
Nur momente estas gemo, 
Poste iĝas nur - verstemo. 

Kokcinelo, kokcinelo, 
Skarabeto de 1’ ĉielo, 

Mi mensogis (nun mi sentas), 
Mia koro kison sendas, 
Dankan kison pro memoro, 
Larman kison al la foro... 

Kiu ajn vin sendis al mi, 

Dio donu benon al ŝi. 

COLLONGA estas tera viv’, 



Nin tombobuŝ’ atendas, 
Lamente finon de la driv’ 
Neniam mi priplendas. 

Sur la monsako avarul’ 
Kortreme ŝvitas, ĝiras; 
Filistro pala kun skrupul’ 
Singarde paŝas, spiras. 

Ne grave! Car al sama lin’ 
La sorto ninpelvipas; 

La vivdonacojn el la sin’ 
Senzorge mi disipas. 

NUR migri, ĉiam migri, migri for, 
Postalsi ĉie iom el la kor’, 

A1 hejm’ sopiri ekster hejma Ter’, 
Sed hejme sklave revi pri 1’ liber’ 
Kaj ree kuri for ĝis spira halt’ 

De ombra fundo al suriĉa alt’; 

Jen vivo mia: migro kaj sopir’... 
Celperda halto kaj celserĉa ir’. 

Forviŝi tfemdan larmon per konsol’, 
Sed lasi flui propran en la sol’ 

Kaj arlekeni kun kaŝita larm’ 

Por senti korkareson de korvarm’, 
Dividi min kun donacema sent’ 

Kaj poste vei pro 1’ malfrua pent’; 
Jen sorto mia: dono kaj ricev’... 
Semado vana kaj senfrukta ver’. 

A1 mi nur vortoj ŝajnas ĉio jam: 
Ideo, celo, bono, vero, am’... 

Mi scias, ke la tuta glora mond’ 

Nur estas en dezerto seka font’. 

Por ĉerpi el ĝi, por vivteni nin 
La proprajn sentojn verŝas ni en ĝin, 
Fatalo: klara vido, blinda mir’... 
Infera sobro, migro en delir’. 

TRI reĝidoj de 1’ fabelo 
Rajdis for el reĝkastelo 



Por edziĝi, ŝancon provi, 

La feliĉon serĉi, trovi. 

Tri reĝidoj, kune bravaj, 

Pri estonto esperhavaj, 
Amble, trote kaj galope 
Rajdis longe kaj triope. 

Tri reĝidoj vane spitis; 

Ilin la bonŝanc’ evitis. 

Fine venis pens’ konsola; 
Rajdu, serĉu, ĉiu sola! 

Tri reĝidoj kun malĝojo 
Do disiris ĉe krucvojo... 

La pli aĝaj dudirekte, 

La plej juna rajdis rekte. 

La plejaĝa ĉe landlimo 
De ŝtonkora sorĉistino 
Je la kri’ de ŝia koko 
Tuj fariĝis - voja roko. 

La mezaĝa iun tagon 
Jen atingis sorĉolagon. 

Pro soif li trinki haltis, 

Iĝis - bufo, kvakis, saltis. 

Sed reĝido, la plej juna, 
Tran la mondoj homa, suna, 
Kie regas nur teruroj, 
Venkis en mil aventuroj 
Kaj - ĉar decas en fabelo - 
Reĝidinon el kastelo 
De sepkapa drak’ li savis; 
Edzineton belan havis. 

Drakosango sabron hardas. 
Pov’ mirakla en ĝi ardas. 

La reĝido sciis tion 
Kaj li ĉerpis el ĝi iom. 
Dank’ al liaj akra saĝo, 
Brava koro kaj kuraĝo 
Sorĉistinojn li mortforĝis, 
La du fratojn li resorĉis. 

Tri reĝidoj de 1’ fabelo 
En la patra reĝkastelo 
Vivis gaje kaj feliĉe, 
Dancis, kantis ja sufiĉe... 



Sed post tempo maje suna 
Magajiĝis la plej juna. 

La du fratoj ne komprenis 
Kial lin ĉagreno prenis? 

Li ekplendis: “ Jen fatalo! 

Venkis mi en drakbatalo, 

Vin el rok’ kaj buf reprenis, 

Sed drakino min mem prenis. 

Fabelviv’ delonge pasis, 

Realecon ĝi postlasis; 

La edzin’ min al si forĝis, 

E1 hero’ -pantoflon sorĉis.” 

E1 la kompatinda ŝanco 
Kun konsenta kapbalanco 
La du fratoj multon lernis, 

La rezulton en si fermis: 

“E1 la sorĉoj estas savo, 
sed ĉiame estas sklavo, 
kiun ĉenas disciplino 
al kapricoj de 1’ edzino.” 

KIAM la nokt’ bruligas stelomeĉojn 
Kaj lunradian pompon prenas al ŝi, 
Sopiroj ludas sur la lir’ arpeĝoj, 

La koron sentoj igas kanti, valsi... 
Aperas vi, enkora altarbildo, 

La brakojn etendante voke al mi: 

A1 peksopiro venas ĉasta virto 
Por fali kaj pagane psalmi... 

“Ah, venu, venu! Vin mi mokas, pelas. 
Suferi pli la kor’ ne povas plu jam. 

Jen, vidu, via sklavo ekribelas: 

Li volas havi vin aŭ morton tujan... 

Dum tikla sago de Amoro sorĉas, 

Ni mordas nin per kis’ por kison gajni. 
Momentoj febraj rozoĉenon forĝas: 

En ĝi pereas vi amata kaj mi... 

Sed jen la tag’ estingas stelomeĉojn 
Kaj vekas sin ĉagrenoj, zorgoj en ĝi. 
Mutigas peza jugo la arpeĝojn 



Por revtesadon de la koro venĝi... 

POR kio vivas la poeto? 
Prikanti mondon de 1’ anim’, 

Li ehas trilon de birdeto 
En vivarbar’ por ravi nin. 

Sed dum flagrad’ de venĝoardo, 
Dum sabrotint’, kanona bru’ 

En li mutiĝas tuj la bardo, 
Rifuĝas li, ne kantas plu. 

Li kaŝas sin kun korotremo 
Simile en tempest’ al bird’. 
Priploras arde lia ĝemo 
Barakton sangan de la virt’. 
Senehe en la uragano 
A1 sia kredo kun fidel’ 

Li tamen kantas pri 1’ homamo, 
Atendas sunon de 1’ ĉiel’. 

Sed se la sango lin inspiras, 

Li grakas - ve! - kun korvokri’. 
La kompatinda nur deliras 
Pro febraj bildoj de 1’ vizi’. 
Dum lia kanto la sangfonto 
Fariĝas larĝa sangriver’, 

Leviĝas el kadavroj monto, 
Mortveas tero pro sufer’. 

Post hor’ freneza pasos febro, 
Paciĝos mond’, fordormos ard’, 
Sed li ĉiame kun funebro 
Priploros morton de la bard’, 
Ĉar liaj konatoj ne plu sonos 
Karese el la korprofund’; 
ĉar ĉiu kanto ja fantomos 
stigmita de kormurda vond’. 

Poetofratoj, kantobirdoj 
En denso de la vivarbar’, 

Ni himnu nur pri koraj virtoj, 

Pri pac’ mirakla porhomar’. 

De venĝspira sanga reto 
Rifuĝu ni kaj restu for! 



Por kio vivas la poeto? 
Por semi amon en la kor’. 

PASAS pavo, 

Kantas pavo; 

Marŝas ravo, 

Lugas ravo, 

Iluzie sorĉas... 

Iluzio mortas... 

Magdaleno, 

Magdaleno, 

Dum promeno 

Per kantemo 

Vi admiron forĝas. 

Vi orelojn tordas. 

Ava pravo: 

Pava ravo 

Nur por vido belas; 
Magdaleno, 

La kantemo 

Admirantojn pelas. 

MI kaj la nokto maja 
Atendas ĉe la pord’. 

En koro, june gaja, 
Vibretas ĉiu kord’. 
Gitaron mi ne havas, 
Nur liron de 1’ poet’, 
Sed vin la kanto ravas 
Per vortmuzika pet’. 

La luno lumas sorĉe 
Kaj ĉcirpas gaja gril’, 
Lampiroj ludas torĉe 
Per paroserĉa bril’. 
Babilas la zefiro 
Kaj klaĉas la silent’, 

La freŝa maja spiro 
Lorblovas zorgojn cent. 

Mi kaj la nokto maja 
Atendas, vokas vin. 
Kun koro, kune gaja, 
Rapidu do, knabin’ ! 
Nenion mi proponos, 
Nenion timu vi; 



La maja nokto donos 
Ideon tuj al ni. 

(Por kongresa malfermo.) 

POST himnoflugo la orgen’ silentas, 

Sed koraj kordoj vibras plu solene... 

Pro vojkomenco rememor’ legendas, 
Espero pri T estonto regas plene. 

Posta jara drivo por ripoz’, rigardo 
Jen nia ŝip’ atingis novan bordon. 

Okuloj brilas, flirtas la standardo, 

Kun Nova Sent’ ni petas novan frotn: 

Ho, Amo, vin ni vokas al la koro. 

Nin supernombru via bena graco 
Dum inspiritaj horoj de T laboro, 

Dum la semad’ de T intergenta paco! 

Sub sunkareso la semaĵo ĝermas... 

Vi, nia sun’, karesu koran humon! 

La varmon ni en ni dankplene fermas 
Por havi fruktojn: Belon, Bonon, Lumon. 

Post halt’ momenta kaj labor finita 
Ekiru nia ŝip’ al nova bordo! 

Tra ondoj, super rifoj saĝo spita 
Direktu ĝin al certa bona sorto. 

Okuloj brilu, flirtu la standardo, 

Lavora vento ŝvelu ĝian velon, 

Instigu nin konstante kora ardo: 

Gegratoj, ni atingos nian celon! 

EC sen groŝo 

Por la spleno... 

En la poŝo, 

Dolĉa sveno 

Sen muzik’ pasia 

min forgesi igas 

Eĉ sen vino, 

pri la ĝemoj, 

Sen knabino 

teraj ĉenoj. 

Estas mi ebria. 

Sajno min vivigas. 

La humoro 

Dank’al Dio! 

Kiel oro 

pro ebrio 

Tintas, dancas, brilas; 

mi la mondon perdas. 

Koraj kordoj 

en oazo 

En akordoj 

de Eekstazo 

Violone tirlas. 

Sonĝomondo verdas. 

Revovino 

Mondo sorĉa 



De la sino 
Gis la kapo kuras, 
Min karese 
Multpromese 
Feinetoj lulas. 


Bone estus 
Se mi restus 
Sub la pov’ magia 
Kaj tra 1’ valoj 
De ŝakaloj 
Migrus mi ebria. 

MI havis nur sep jarojn, 
Katinjo havis ses, 

Je kisopeto tamen 
ŝi flustris al mi: jes. 

Dum “paĉjo-panjo” ludo 
Sur la herbeja plus’ 
Gojigis min tre dolĉe 
La tikla kisa tuŝ’. 

Sed - ve! - subite venis 
Kruclc la surpriz': 
Forpelis patra vergo 
Min el la paradiz. 

De tiam pasis jaroj, 
Precize tridekses 
Kaj ofte mi fariĝis 
Viktim’ de ama jes’. 

Gi estas, mi jam scias, 
Diabla loga pen’, 

Post kiu ĉiam sekvas 
Forpelo el eden’. 

Iam kompreni vergon 
Tro juan estis mi, 

Por sekvi nun instruon 
Tro maljuniĝis mi. 


vivo dolĉa, 
mia koro ridas, 
ĉar en via 
sfero dia 

Homon mi ne vidas. 

RADIOJ ludas sur la bordo... 
Ho, kara, kuru kun mo for do 
E1 ombra mest’ al brila blu’ 
En suna varmo flirti plu ! 

Miloble ehas rido nia, 

Ĉar majan himnon trilas ni ja. 
Agordas kordojn kisa am’ : 

La kantrikolto venis jam. 

Printempa sent’ en suna vindo 
A1 korlulilo vokas nin do 
Kaj dolĉe flustras la promes’: 
Post spita ne la ama jes. 

Sopir’ la lipojn igas kisi, 

En kisobrul’ en ekstaza ced’ 
Protesta vort’: la pruda sed. 

La suna bril’ atendas, vidu! 
Amata venu, vivu ni du 
En kisa varmo de 1’ aŭror’ 
ĝis la printempo pasis for! 

KORON tuŝis sorĉo de memor’, 
Amsopiron spiras nokta hor’, 
Ehas voĉo kun flustro deklara: 
Vin mi amas; amu min, vi kara! 

Kaj petole ŝvebas la sekret’, 
Loge vokas vin la kora pet’, 
Buŝ’ soifas al kiso nektara; 

Vin mi amas; amu min, vi kara! 

DIO havas supre mil kaj mil anĝelojn; 
Ili ekbruligas miliardajn stelojn. 
Onidire inter ili mankas - ino, 

Ĉar anĝelo en ĉielo estas viro. 


Dio sciis, en ĉielo mankus paco, 



Ĉar virino skandalemas ja sen laco; 

Jen kialo de sufero sur la Tero; 

La virino estas sojlo de 1’ infero. 

Sed ĉielo inferiĝus sen virinoj, 

Por mi tede estus vivi inter - viroj; 

La inferon al mi donu juĝo dia, 

En ĉielo loĝu - kritikisto mia. 

NOKTOMEZE en migra denso 
Flagras meĉo la libera penso. 

Monstraj ombrojn ĝia lumo ski /. as. 

En anim’ la ombroj dubon ĉizas; 

Kredo svenas, la laboro lacas, 

Tutan mondon la frenez’ minacas 
Kaj la Homo sub la kruco peza 
Ŝvitas sangon en la hor’ moktmeza. 

Fora fajro matenruĝe flamas, 

Stultaj kokoj pri 1’ aŭror’ aklamas, 

Sed la frupurpuro estas trompa... 

Nur la Mezepok’ el fundo tomba 
Venis por fantomi, tenti, logi, 

Rajton al la Viv’ por si arogi 
Kaj noktmeze kun tagiĝheleco 
Brulas sur ŝtipar’ la Egaleco. 

Historia dramo nun revenas: 

Sur Golgoto la viktimo svenas, 
Mortverdikton la sklavestroj urĝas, 
Blindaj sklavoj mokas, kraĉas, skurĝas, 
Hurlas hordo, kanajlar’ de stratoj... 

Dum la manojn lavas mil Pilato- j, 
Venkas la uzurpa vandaleco, 

Krucumite sangas la Frateco. 

A1 la ĉar’ de 1’ Mezepola Kulto 
Jungas sin la malsatante stulto: 

La mizero grasan oston lekas, 

Glore krimas, vendas sin kaj blekas, 

La devizojn vestas uniforme, 

Ĉenojn forĝas, hejmojn rompas ĉstorme, 
Himnas pri la moda festospeco 
Dum la enterig’ de 1’ Libereco. 



Noktomezo... la tagiĝ’ malfruas... 
Vento de furioj siblas, bruas, 
Tordas meĉon de 1’ libera penso; 
Cio dronas en la nigra denso... 

Kaj egale por la sklava sfero, 
Kion naskos la haos-utero. 

Nur ĉe tomb’ atendas celperdintoj 
Reviviĝon de la tri mortintoj. 

ENTOMBA sento estas mia am’, 
Ne donas ĝojon, plendas nur, 

Nek vivi povas, nek fordormi jam; 
Fantomas ĝi post kripta mur’... 

Sed ĝia ve’ libere flugas for 
Trans barojn de la tomb’ al vi, 

Kiel peteg’ de almozula plor’ 
Direktas sin de Ter’ al Di’ 

Kaj mia almozula amo jen 
Ne tuŝas vian koron nun... 

Silik’ fariĝis la iama genT; 

Vi turnis vin al - nova sun’. 

Verda stelo sur la brusto 
Iom palas pro la rusto. 

Mi ne estas purigisto; 
Estas mi esperantisto. 

Kuŝas ie sub tegmento 
“Netuŝebla Fundamento”. 
Tuŝu ĝin nur la Mefisto; 
Estas mi esperantisto. 

Polvkovrite sur bretaro 
Putras mia SAT-vortaro. 
Tedas min la vorto-listo; 
Estas mi esperantisto. 


Gramatikon mi ne konas 
Kaj gazeton ne abonas... 



Librojn legu la verkisto; 
Estas mi esperantisto. 


Mi parolas kun rapido: 

“Bonan tagon! Gis revido!” 

Gi sufiĉas por ekzisto; 

Estas mi esperantisto. 

Pionirojn mi kritikas, 

La gvidantojn dorne pikas 
Kaj konspiras kun persisto; 

Estas mi esperantisto. 

Por la venko mi esperas, 

Sed nenion mi oferas, 

Mi ne estas ja bankisto; 

Estas mi esperantisto. 

Se baraktas en la krizo,, 

La movado, organizo 
Helpas mi nur per rezisto; 

Estas mi esperantisto. 

Flugas per facila vento 
E1 la buŝo Nova Sento. 

Gi sufiĉas por sofisto; 

Estas mi esperantisto. 

Post la mort’ ĉe tombo mia 
Staros “rondo familia”, 
Nekrologos ĵurnalisto: 

Estis li esperantisto. 

CAR konas mi la vanan amon, 

La korcindringan sentoflamon, 

Mi povas ne nur amon doni, 

Sed eĉ kompreni kaj pardoni. 

Ĉar konas mi la malesperon, 
Ideprofitan falsan veron, 

Mi povas ne nur prilamenti, 

Sed pro 1’ kredemo kore penti. 

Car konas mi la ŝajn-amikon, 
Maskitan venĝon ne nur arde boli, 



Sed vindi vundon kaj konsoli. 


Ĉar konas mi la vanan lukton, 
Celperdan venkon, verman frukton, 
Mi ovas ne nur stulte spiti, 

Sed eĉ pri mi satire ridi. 

KAVALIROJ de 1’ Tutmonda Paco, 

Kun kora soleno salutas mi vin! 
Superombru vin transtera graco 
En nobla labor’ de komenco ĝis fin’ ! 
Vana preĝo de 1’ senpatraj buŝoj, 

Vidvina fimebro, patrina dolor’, 

Muta veo el sub tombaj pluŝoj 
De fratoj murditaj nun ŝvebas al kor’... 
Ho, aŭskultu la martiran psalmon! 

Tre orfe ĝi ploras en bruo de 1’ mond’. 

Gi inspiru vin por planti palmon 
De 1’ Paco tutmonda kaj bela estont’! 

Kavaliroj de 1’ Tutmonda Paco, 

Jam nun fantomadas la nova milit’: 

Antaŭ pacaj sojloj la minaco 

Jen skuas la pugnojn kun venĝo kaj spit’. 

Por kaponoj la patrinoj naskas 

Kaj oni edukas la filojn por Mort’, 

Nun ankoraŭ la malic’ sin maskas, 

Sed baldaŭ la Vivon sufokos perfort’. 
Monstraj manoj kirlas la vivmaron, 
Preparas abismojn sub la ondokrest’; 
Fora fŭlm’ avertas la Homaron 
Pri nova tajfŭno, pri sanga tempest’. 

MEMORO pri 1’ Pariz-a Majo 
Sin ŝtelis al mi tra 1’ silent’. 

La pulsa bru’ ĉe Sajna - kajo 
Min dolĉe lulas por moment’. 
Bulvardoj de la metropolo: 
Vivplena gaja labirint’ 

Kaj vigla ĉarmo de 1’ popolo 
Min logas al si el pasint’... 



En rond’ amika mi denove 
Forgesas pri la vivdolor’; 

Ĉe stratangulo gajatone 
Muziko sonas, kantas ( j[or. 

A1 la diablo pruda deco ! 

Nun ŝaŭmas gajo de la sin’, 
En vejnoj bolas la juneco 
Pro dolĉe fajra franca vin’... 

Petole flustras kanto venta 
Pri maja kiso de Pariz’; 

En mia ĉambro subtegmenta 
Enestas mem la paradiz’. 
Edenon sur la Ter’ promesas 
Mantuŝo silka kun humiT, 
Veluraj lipoj min karesas, 
Ĉiele ridas kora bril’... 

Amata urbo, ho Parizo, 
Amika rondo, franca vin’ 

Kaj subtegmenta paradizo, 
Neniam mi forgesos vin. 

Kaj ĉiufoje, se la Majo 
Teksados revojn en anim’, 
Vagado mi ĉe Sajna- kajo, 
Parizo, admirante vin. 

NE koleru, kara, 

Se mi vagabondas! 
Kiel akvo mara 
Miaj sentoj ondas. 
Min inspira tajdo 
Levas kaj mallevas, 
La Pegazo-rajdo 
Pri libero revas 
Kaj mi migri devas... 

Sed kiel la maro 
Sin retiras pace, 

Mia sento-maro 
Kvietiĝas lace. 
Haltos la Pegazo, 

Se inspiro svenos; 



Muzoj de 1’ Parnaso 
Min plu ne katenos 
Kaj mi tuj revenos... 

PATRA lingvo, patrolando, 
Mi amegas arde vin 
Tuta tero, Esperanto, 

Vin mi tenas en la sin’. 

A1 unuaj min katenas 
Patriota fila dev’; 

A1 du lastaj min alĉenas 
La ideo, homa ver’. 

En la amo dividita 
Regas nobla harmoni’; 

Fila devo, revo spita 
Kune vivas sen envi’, 

Car popolo, eĉ plej eta, 

Estas filo de 1’ homar’ 

Kaj ĝi devas vivi preta 
Por labori kun fratar’. 

Landojn, lingvojn mi estimas, 
Celas al tutmonda pac’, 

Sed defendi mi ne timas 
Miajn proprajn dum minac’; 
Car la ŝipo de 1’ nacio 
Estas lingvo ka la land’, 

Ilin gardu la konscio, 

Gvidu for de rifa rand’. 

Patra lingvo, patrolando, 

Vi amataj de 1’ anim’ 

La batal’ por Esperanto 
Konatigas vin post lin’. 

Patra lingvo, vin ĝi gardas 
Kontraŭ drono kaj kunfand’, 
En instruo ĝia ardas 
La defend’ por patroland’. 

Tiel amo dividita 
Unuiĝas en la cel’; 

Sub la signo “Verda Stel”’. 
Frato, sciu, nia flago 



Kaj obstina propagand’ 
Estas paca fila ago 
Por nacio, patroland’. 

LUDAS la cigano: 
Violono ploras. 

Pri 1’ pasinta amo 
Koro rememoras . . . 
E1 animprofundo 
ĝemas for la kanto 
kaj el ĉiu vundo 
ree gutas sango... 

VINON, vinon! 

Mi forgesi volas. 
Hwej, knabino, 
Kiu min konsolas! 
Kison sorĉan 
Por korreviviĝo 
Amon dolĉan 
Donu por feliĉo ! 


Ludu, hej, cigano. 
Larmojn ne atentu ! 
Pri 1’ korŝira dramo 
kordoj plore plendu ! 
Koro iam svenos 
falos mi survoje 
kaj ne plu revenos, 
kio pasis foje... 


Jen, la vino 

Mian sangon vergas. 

Pro 1’ knabino 

Mi doloron perdas. 

Pro la kiso 

koro vivon sentas. 

Paradizo 

Min ĉe ŝi atendas. 


Vanas ĉio, 

Jam sufiĉas ludo... 

En ebrio 

Tamen vivas dubo. 

A1 knabino 

Pro bonvol’ mi dankas, 
Sed en sino 
La forgeso mankas. 

BONO 

Cu nestas ĝi en Homo? 
Vero 

Cu regas ĝi sur Tero? 
Belo 

Cu vivas sub Cielo? 



Ĉu ne estas nur dramo 
La Amo? 

Moralo 

Ĉu ekzisti povas en batalo? 
MI vidis ofte dum jardekoj, 
Ĉemizojn ŝanĝis virtoj, pakoj. 

Cel ° 

Gi estas nur sinpelo. 

Kredo 

Por nokt’ la blinda pledo. 
Volo 

Malforta velo-tolo. 
Rustmordita risorto 
La Forto. 

Espero 

En konstruo estas la mortero. 
Mi vidis ofte mortis homo 
Sub ruin’ de sia domo 

ANTAŬ idolo pagana 
Mi volus min terenĵeti, 
Droni en Kredo infana, 
Fetiĉojn timegi, peti, 

Min en ĝangalon forkaŝi, 
Tigre ŝteliri kaj paŝi, 

E1 kanoj kalfatri domon, 
Eviti la blankan homon. 

Volus mi fugi de ĉio, 
Lasanta la Vivon nuda: 

De la sciencoj kaj scio, 
Profitavido kruda, 

De la fratama prediko, 

Fil- kaj fratmurda intrigo, 
De celoj, promesoj, falsaj, 
De agoj kaj venkoj farsaj. 

Kaj mi dezirus ne senti 
La pezon de T vanta vano, 
Vivi instinkte, ne penti 
Pri T agoj, ideo, amo, 

Krii kaj vei libere, 

Venĝon revenĝi senpere, 



La vundon senplende porti, 
Kun kredo pagana morti. 


Ĉar min teruras la nuno, 

La hipokriteco naŭzas. 

Tia moralo sub Suno 
Nur disharmonion kaĉuzas: 
Oro-avido grimacas, 

Paco armita minacas, 

La kredo pri 1’ justa dio 
Nur dronas en pruda pio. 

Sed proksimiĝas la juĝo, 
Jam ĝermas en vi la Fato. 
Vanos kaŝludo, rifuĝo; 
Ekstermos la fraton frato, 
Falos la raso kaj Romo, 

Sed ne formortos la Homo, 
Ĉar kie la tomb’ vin tegos, 
Paganaj idoloj regos. 

SILENTAS mi, sed vi ne kredu, 
Ke vin forgesis mia kor’. 

La belaj horoj, kisoj, larmoj 
Barakte vivas en memor’. 

Mi amas vin eĉ pli ol iam, 

Mi amas vin, nur vin sen fin’, 
Sed mi silentas - ho, pardonu! 
La sorto mem mutigas min. 

Mi ne demandas, ĉu simile 
Suferas vi pro 1 vana am’? 

Mi sentas ja, ke la respondo 
En vi delonge ploras jam. 

Eĉ sen respondo mi komprenas: 
Vi serĉas la rifuĝon nur 
Kaj sinforgese enterigas 
La vivan sentin per plezur’. 

Silntu ni kaj nur silentu; 

Ne gravas ŝajn’, se regas ver’. 
En korprofundo ni retrovos 
Konsolon por la sortkruel’, 

Ĉar ĉio estis bela, bona, 



Ĉar ĉion, kion sorto rabis, 
Rehavas ni en reva pac’. 

FILOJ de Kaino kun la stigmo, 

Mature atendas vin la rikolto. 

Faru fajron! Flagru sen enstingo 
Sur tero ghena flam’ de 1’ Malorod! 

A1 ŝtiparo do moralon, virton, 

Noblajn celojn ĵetu sub la cindron 
Kaj kolero lafa de la Etno 
Furiozu en la dterusento ! 

Ne hezitu, filoj de Kaino, 

La nondon ptrantan fine renversi, 

Sciu, vian tronon por la gajno 
Milmiloj rapidos sklave tuj servi. 

Filoj de Kaino, la prapatro 
Ne tre favorata estis Hieraŭ, 

Sed nun ŝajnas, ke via talpo-arto” 

Jam estas laŭ plaĉ’, de 1’ Dio fiera, 

Ĉar al vi Li donis la potencon... 

Dum arme’ de 1’ bono perdas centon 
De plej noblaj koroj, vi triumfas, 
Monstrajn buĉmaŝinojn zorge muntas. 
Flugu supren do la fŭm’ incensa 
De via altaro, gent’ de Kaino, 

Por konvinki Lin pri ver’ esenca, 

Ke ĉi besto estas hom’ - nur laŭ ŝajno. 

Finan venkon por la pens’ Kain - a 
Kun ve’ mi sopiras, ho bestofrato, 

Ĉar la homo, estu kia-ajna, 

Li celas fratmurdon per korotrafo. 
Finan venkon do anime, korpe, 

Ke ĉe manĝotrog’ de 1’ sango porke 
Glutu, gruntu ĝis satiĝo morta 
La kreaĵo glora, sed plej monstra; 

Ke ne pulsu koro aspiranta 
Kun vea dolor’ al Vero kaj Bono 
Kaj ne vivu plu, al kiu vanta 
Sopiro pruviĝas “esti nur homo”. 

SOPIRFLORON plantas, 
Kiu kantas 

Pri noblaj sentoj, korornam’ 
Pri idealo, arda am’. 
Soprifloron plantas, 

Kiu kantas. 

Sopirfloron rompas, 

Kiu rompas 

Fidelan koron de 1’ amat’ 
Per ruzaj vortoj, falsa flat’. 
Sopirfloron rompas, 

Kiu trompas. 

PER larmo videbla 
Ruzadas la virin’; 
Per larm’ nevidebla 
Si pereigas sin. 

Per larmo-armilo 
Ruzadu pri kaj por, 
Sed koron sunbrilo 
Neniam lasu for! 

HEJ, infanoj, tuj al mi! 

Oĉjo ludos nun kun vi. 

Unu unu estas du 
Paron faru, sed sen bru’ 

Du kaj unu estas tri. 
Senkunula estas vi. 

Tri kaj unu estas kvar, 
Flanken paŝu par’ post par’! 
Kvar kaj unu estas kvin, 

Mi ne lasos sola vin. 

Kvin kaj unu estas ses, 

Jen konsentas ŝi per “jes”. 
Ses kaj unu estas sep, 

Me ploretu orfa nep’; 

Sep kaj unu estas ok, 



Vin ne trafos langa mok’. 

Ok kaj unu esta maŭ, 

Vin pribojas hund’ per “vaŭ!” 
Naŭ kaj unu estas dek, 

Kapre bleku: “meklmekhnek!” 
Ĉar mi restis - dekunu... 

Pelu min for kaj punu ! 

Oĉjo, ni ne punas vin; 

En la ludo gvidu nin! 

Ronde ronde dancu, 

Pare vin balancu, 

Faru longan ĉenon, 

Fortan manotenon! 

La unua kuru ringe 
Kaj posttiru ĉiujn svinge! 

Kiu falos ĉe la lin’, 

Tiu kaŝu zorge sin! 

Ho, mi falis, oĉjo kara! 

Kaŝu vin en dens’ arbara! 

Ena rbaro loĝas lupo. 

En la lagon saltu, pupo ! 

Min la fiŝoj manĝos tute. 

En grenejo sidu mute! 

En grenej’ min musoj vidos. 
Sub tegment’ vi bone sido. 

Svenos mi sur la ŝtuparo. 

Tuj en kelon de najbaro ! 

En la kelo vivas rato. 
Malkuraĝa eta frato, 

Mi ne povas helpi vin. 

Iru hejmen al patrin’ ! 

Mi ne estos malkuraĝa, 

Se mi estos jam pliaĝa. 

Nun mi estas eta hom’ 

En la kara patra dom’. 


Hej, infanoj, pravas li, 
Lin ne pelu for el ni! 



Ludu, kanu gaje plu 
Sub ĉiela suna blu’! 

LA ŝipo pasas kaj la mevoj 
Per luda flugo sekvas ĝin. 
Similas ili al la revoj, 
Sekvantaj nin ĝis vivolin’. 

Mi ĵetas, kara, panpeceton 
A1 la avida birda bek’, 

Kiel mi donas nur vorteton 
A1 nia amsopira pek’. 

Vetluktas la malsataj mevoj 
Kaj kontentiĝas pri 1’ paner’; 
En proza lukto inter devoj 
Nin same nutras nur - esper’. 

“SUR la kampo for de 1’ mondo” 
Sonĝon vidis knabo juna... 

Pri 1’ homaro, pri 1’ estonto 
Lin inspiris revo suna 
Kaj ekĝermis la - ideo. 

Li ne dubis, nur esperis, 

Nepensante pri 1’ pereo 
Sian vivon li oferis. 

“Ho, mia kor’, ne batu maltrankvile,” 
Li ĝemis tamen en decida hor’, 

Sed poste ĉion donis li humile 
E1 sia kor’. 

“En la mondon venis nova sento”, 
Ehon vekis, korojn ĝi inspiris 
Kaj inunde kreskis la torento; 

Giaj ondoj milojn al si tiris. 

“Tra densa mallumo briletas la celo”, 
Sed ĝin la unuaj jam vidis, 

Per nobla laboro por Bono kaj Belo 
La Vojon preparis kaj fidis 



Kaj ili ekplugis kaj semis sen laco; 
Miraklojn produktis la humo de 1’ Paco. 
Ho, vi, pioniroj, mokitaj de miloj, 

Nun estu benataj de 1’ fdoj. 

“Forte ni staru, fratoj amataj” 

Por vigle gardi la flamon! 

Nur Harmoni’ kaj Fido vartataj 
Konservas kore la Amon. 

“A1 Vi, ho potenca senkorpa mistero”, 

En nuna momento solena 

La koroj sin turnas por Paco sur Tero, 

Por Via favoro gracplena: 

En luktoj, tempestoj de 1’ Vivo nin gardu, 
Ne la erarojn, la senton rigardu 
Kaj tenu nin firmaj kaj noblaj en Bono 
Por venko de 1’ Homo. 

DE land’ al land’ mi flugas, 
Animan agron plugas 
Kaj semas en la koron 
Jen ĝojon, jen doloron. 

Min lulis varma varto, 
Mirigis flirta arto, 

La tempo distre pasis... 

Sed kion ĝi postlasis? 

Nenion, ĉar sendube 
Ni ĉion faris lude: 

Vi nur mensoge logis, 

Mi loge nur - mensogis. 

PIEDPINTE paŝu sento; 
Dormas mia amatin’. 

Post la tagaj zorg’ turmento 
Lulis ŝin la sonĝfein’. 


Piedpinte paŝu sento; 
Frunton kisu nur la spir’ 



Kaj ne cedu al la tento 
La ardanta amsopir’. 

Piedpinte paŝu sento; 

Sin ne veku kora bru’ 

Lasu ŝin nun en silento 
Dolĉe dormi, sonĝi plu. 

Piedpinte paŝu sento... 

Vane jam! Vi vekis ŝin. 
Kion fari por pripento? 
Flustras ŝi: “Ho, amu min!” 

SE ridas luno gaja, 
Radias suno maja, 
Pleniĝu via koro 
De lunarĝent’, sunoro. 

Se Vivo manifests, 
Sopirojn Gi sugestas, 
Kuraĝu sonĝi, ardi, 

En revoj volon hardi 

Kaj poste malavare 
Disĵetu ĉion are, 

Car ĝojo de 1’ Feliĉo: 
Disipi el la riĉo. 


79 

MORTINTA haveno... Sur ĝia kajo 
Fabrikoj mutas armistice. 

Maŝinojn mordas longavice 
La rusta funebro en malgajo. 

Post putraj pordoj, 

Sur kavaj kortoj 
Formortis bruoj. 

Longkolaj gruoj 
Kriple riproĉas al ĉielo. 

Sub ruba polvo, 

En ŝima volvo 
Ripozas dratoj. 



Grasventraj ratoj 

Nestas kaj festas en la keloj. 


Ho ve, la haveno en svenota ĉeno 
Atendas senplende en deliro... 

Ho ve, la haveno en ondotondro dronas, 

Gin tombo ombrumas: ftiza spiro. 

Mortinta havdeno... En ĝiaj domoj 
Parioj spiras, palas, putras, 

Per arboŝeloj nun sin nutras 

Kaj naskas... Ho, naskas ĉi fantomoj! 

Skeletaj miloj, 

Platbrustaj filoj, 

Virinoj stultaj, 

Pedikoj multaj: 

Jen la armeo de 1’ Laboro. 

Sin sklavoj klinas, 

En ruboj minas 
Kaj trovas - vanon. 

“Ho, panon! Panon!” 
ĝemas sangspute la stertoroj. 

Ve! Ve! En haveno de 1’ Veo, ho, humilaj 
Milmiloj funebre febre preĝas. 

Ve! Vanas la doma ornamo, Kriste trista! 

Nun, orfoj, amorfa monstro reĝas. 

Hej uf! Do vekiĝu!... Ek al laboro! 

Vin la fabrikoj jam atendas. 

A1 la diablo, se vi plendas! 

Do ufL.Vin komatis la sinjoro. 

Skeletoj svarmas 
Kaj sin alarmas. 

Jen luktaj tuŝoj, 

Jen pugnopuŝoj, 

Sakroj. Ne estas plu amikoj! 

La sklavaj rotoj 

Kun plandofrotoj 

Trotante tretas 

Kaj tretas... tretas 

A1 la pordegoj de 1’ fabrikoj. 

Jen en la havenon envenas - panpeceto ! 

E1 miloj lojale al Etero 

De Tero psalmadas la himnoj ne dankomanke: 
“Ho, glor’ al Sinjoro pro prospero!” 



La kortojn plenigas armeo pala... 

Ne ŝparu forton! Klinu spinon! 

Jen fajfo vipas la maŝinon 
Kaj tondras remuĝe verkrio ŝtala. 

Terskua bruo... 

Elektra fluo, 

Vaporo slatas, 

Neniam haltas: 

La vivo mem nun rompas tombon. 
Maŝinoj ruktas, 

Uf! uf! Produktas 
Por gloro homa 
Per sputo voma: 

Tankon, grenadon, gason, bombon. 

Tra stratoj tretataj per tridektri trumpetoj 
Jubilas fanfare are miloj 
Kaj kantas: “Ho, sankta ja estas la Laboro 
Por festa estonto de la filoj!” 

EL sudo venis la sinjoro, 

En nord’ naskiĝis la knabin’; 
Babilis ili pri la koro, 

Pri diferenca am’ de 1’ sin’. 

“En sudo, sciu, ho knabino, 

La amo estas fajra vin’, 
Nektaro dolĉa de 1’ destino; 

Gi lule ebriigas nin.” 

“En nordo, sciu, ho sinjoro, 

La amo estas panoram’; 

Unue pano, poste oro 
Kaj lastavice nur la am’.” 

Per kiso ŝin li al si prenis: 

“Ĉu panoramo aŭ la vin’?!” 
Pro dolĉa sveno ŝi ekĝemis: 
“La panoramo - sed kun vin’.” 

SUR verda kamp’ en suna brilo 
Promene vagas mi sen cel’; 

Min ravas la natur’ kaj trilo 
De birda bardo en ĉiel’. 

Ho, brida bard’ ĉe 1’ nubolimoj, 
Envias vin mi sur al animoj 
Pri 1’ birdaj sentoj en liber’. 

Rigardu min, jen via frato, 
Migranta bardo sur la Ter’ 

Ne povas kanti - kia fato ! - 
Pri 1’ homaj pensoj en liber’. 

Ho, ne enviu nin, la homojn, 
Pro T genifajro de la Di’; 

Ni kreis per ĝi mil fantomojn 
Murdante homon mem en ni. 

EKSTERE bruas ŝtormo... 
Kun trem’ ĉe fremda forno 
Pri T hejmo revas vagabond’. 
Ho, vana ver’ anima, 

Sur vivomar’ senlima 
Sipeton pelas ond’ post ond’. 

Li velas... velas lace 
Kaj vane mar’ minace 
Averte muĝas pri T danĝer’: 
Ne pensas li pri T rifoj. 

La cel- kaj sentosoifoj 
Lin tenas firma en esper’. 

Do ek! La volo spita 
Ja estas vel’ streĉita. 

Minace muĝu ŝtorma bru’ ! 

La ŝip’ de T vagabondo 
Kun salt’ de ond’ al ondo 
Ne timas rifojn, velas plu. 

EBENAĴO monotona, 



A1 mi vi ne plaĉas. 

Kiel bovo, cerbo homa 
Sur vi nur remaĉas. 

Certe estas vi utila 
En la stomakservo, 

Sed en via viv’ trankvila 
Dormas sprito, vervo. 

Ho, montegoj, rokoj krutaj 
Kaj arbara denso, 

Maroj bruaj, lagoj mutaj 
Servas vi por menso. 
Romantiko kaj mistero 
Pulsas en vi arde, 
Vivokanton de la tero 
Vi resonas arte. 

La inspiro el vi fontas, 
Sprucas kreospito, 

Sur bvia sin’ sin renkontas 
Realec’ kaj mito. 

Mi admiras, eĉ amegas 
Vin, praĉarm’, varia, 
ĉar vi donas, ne nur regas 
per natur’ pasia. 

DENOVE sur la mar’... 
La sveda insular’ 

Per rava rifa rand’ 
Alloge pace mutas. 

Ho, pinarbara son’ 

Kun fora blua fon’ 

De nekonata land’, 

Mi kore vin salutas. 

En la sunbrila tag’ 

Sur masto flirtas flag’ 
Kaj estras la silent’... 
Jen volas nin haveno 
Kaj mi forgesas jam, 

Ke fort’ de 1’ uragan’ 
En vivdanĝeroj cent 
Min tenis en la sveno. 



Sur la Stokholm-a kaj’ 
Popol’ kun kora gaj’ 

Kun rido en okul’ 

A1 ŝip’ salute gestas. 

Ho, kia ord’, konkord’ 
Atendas nin sur bord’ ! 
Ĉar en ĉi mondangul’ 
Cent jarojn paco nestas. 

Min regas kora mir’, 
Inspiras la sopir’ 

Kaj fluge himna kant’ 
Nun al vi sin direktas... 
La dankon al popol’ 

Mi flustras pro 1’ konsol’ 
Kaj gkloron al Svedland’ 
E1 kora sent’ mi plektas. 

NUDPIEDE paŝas 
La virina ĉarmo 
Kaj nenion kaŝas 
En la Dom’ de 1’ farmo. 
Kiam ĝi ekiras 
Festi en la urbo 
Krie vi ekmiras: 

“En florvaz’ - kukurbo!” 

PLUGAS, semas kamparan’ 
Kreskos greno, estos pan’, 
Estos pan’! 

Lin favoru bona Di’ 

Per la pluvo, sunradi’ ! 

Per radi’. 

Dibenita agrosin’, 

Havu koron de patrin’ ! 

De 1’ patrin’ ! 

Estu riĉa bona ffukt’ 
Rekompenco por la lukt’, 
Por la lukt’! 


Plugis, semis kamparan’; 



Mankas greno, mankas pan’. 
Mankas pan’ ! 

Ne sufiĉis difavor’ 

Nek la ŝvito, nek labor’. 

Nek labor’ ! 

Vane donis Terpatrin’ 

Nuran sukon de la sin’ 

E1 la sin’ ! 

Manĝis musoj, mordis frost’, 
Reston prenis for - impost’. 
La impost’! 

Plugu, semu kamparan’, 
Ŝvitu ree por la pan’, 

Por la pan’. 

Difav or’ kaj suna lum’ 
Helpos al la bona hum’. 

A1 la hum’ ! 

Terpatrino dotos vin 
Per rikolto mus’ kaj frost’, 
Ne indulgos nur impost’. 

La impost’ ! 

Vin donsolu kamparan’, 
Miloj vivas ja sen pan’. 

Eĉ sen pan’ ! 

Miloj fastas en la lukt’ 

Sen bonŝanco por la ffukt’. 
Por la ffukt’! 

Vanas preĝo, dia ben’, 

Vanas peto, ŝvit’ kaj pen’. 
Ŝvit’ kaj pen’ ! 

En la koroj regas frost’, 
Karn’ sekiĝas ĝis la ost’. 

Ĝis la ost’! 

INFAN’ naiva de T Sopiro 
Kun ĉasta am’ vizitis min 
Por oferdoni al la viro 
Unuan kison de T knabin’. 


Pinigis ŝi la lipojn kise, 
Pudor’ purpuris sur la vang’, 
La kapon klinis ŝi narcise... 



Galope pulsis mia sang’. 


Ŝi staris milde kaj atende 
Kun muta peto en rigard’ 

Kaj poste flustris iom plende: 
“Cu mi ne plaĉas al vi, bard’?” 

“Car ĝuste al la bard’ vi plaĉas, 
la vir’ ne povas tuŝi vin; 
la bard’ pri 1’ amo multe klaĉas, 
sed restas ĉasta en la sin’.” 

Ŝi steĉis la okulojn mire, 
Rigarde sondis min ĝis kor’, 
Surprize mian manon spire 
Per kiso tuŝis, kuris for. 

Infan’ naiva de 1’ Sopiro, 

Pro honto brulas via tuŝ’, 

Car teni min en via miro 
A1 vi mensogis mia buŝ’. 

HEJ, piedoj, lacaj du ĉevaloj, 

Vian mastron servu kun obe’, 
Trotu vigle sen stumblad’ kaj faloj 
Sur la tempmordita vivŝose’ ! 

Via mastro, vidu, senhavulo 
Kaj li fajfas, kantas kun kuraĝ’ 

Kaj ne plendas li ĉe ĉiu bulo 
Pri 1’ stomaka grumblo por furaĝ’. 

Hej, piedoj, aĉaj du ĉevaloj, 

Kial spitas vi ĉe 1’ vojomez’? 

Nur la mastro lukta kun svenfaloj, 
Ŝarĝas vin nur lia - plumopez’. 

Do persistu, servu lin fidele, 

Ne balancu kiel ebriul’ ! 

Sciu, lin pikpelas pli kruele 
Celo, nun kaŝata en nebuT. 

Hej, piedoj, lacaj ĉevalaĉoj, 

Trote tretu je la fajromarŝ’; 



Iam ja ŝiriĝos la - vivlaĉoj 
Kaj ripozos vi post migra fars’. 

MI batalis, sangis en la unua vico 
Kaj vivforgese sturmis por la glora venk’; 
Nun, kripul’ senhejma, tremas mi pro 1’ polico 
Kaj maĉas sekan panon sur la strata benk’. 

“Cion por patruj’ !” - postulis la reĝordono 
kaj tuj mi donis ĉion sen demanda vort’... 
kion donis vi, fiera sinjor’ de 1’ domo, 
ĵus forpelinta min de via hejma pord’? 

ANDREO CSEH, amiko, frato, 
Jam pasis jaroj dudek kvin, 
Depost kiam la sort’ aŭ Fato 
A1 ĉar’ kultura jungis nin. 

En nia koro ardas flamo; 

Vi pastro estas, bardo mi. 
Predikas vi pri 1’ “dia amo”, 

Mi kantas pri la “amodi”’. 

Sed en laboro por ideo 
Ni migris ja sur sama voj’, 

Do decas nun dum jubileo 
Saluti vin kun kora ĝoj. 

Akceptu simple nur manprenon, 
Fratamo estas muta sent’. 

En koro havas ĝi solenon 
Sen flata vort’, sen kompliment’. 

En mia koro vive ardas 
Parenca am’ kun harmoni’. 

Gi amikecon firme gardas 
Kaj ĉiam fratoj restos ni. 

La sortfavor’ kaj dia beno 
Kirasu vin dum la labor’, 

Ne trafu sago de 1’ veneno 



La kresopiron de la kor’ ! 

Reprenu vian laborfaskon, 
Ekipu vin per bona san’ 

Por servi pli, plenumi taskon 
Kaj resti plu - samidean’ ! 

MATENO, ho, maten’, 

Mensoga amatin’, 

Cielpromesa sojlo de T infero, 

Min tedas via ven’... 

Vi kial vekas min? 

Kun virevenas tago kun sufero. 

Vi, tago, kun sufer’, 

Abisma larmonar’, 

En vikirliĝas, putras, kio estas... 
Fajreron de T esper’ 

Englutas la ondar’; 

Por la vespero nur mallumo restas. 

Vespero, ho, vesper’, 

Trompema ŝajna mort’, 

Kompatu min; mortigu la matenon, 
La tagon kun sufer’ 

Kaj via sorĉa fort’ 

A1 mi donacu longan noktan svenon 

EN glas’ kristala perlas vin’; 
Je via san’ mi trinkos ĝin. 
Mastrin’ de T hejmo bela, 

Vi ressu gem’ juvela! 

Vivigu Dio longe vin! 

En glas’ kristala perlas vin’; 
Je via san’ mi trinkos ĝin. 
Ho, mastro noblakora, 

Vi restu bonhumora! 

Vivigu Dio longe vin! 


En glas’ kristala perlas vin’; 



Je via san’ mi trinkos ĝin. 
Knabin’ kun rido suna, 
Virestu gaje juna! 

Vivigu Dio longe vin! 

En glas’ kristala perlas vin’; 
Je propra san’ mi trinkos ĝin. 
A1 tia hejmo ĉarma, 

A1 amikar’ korvarma 
Direktu dio ofte min! 

SILENTU, migra bardo. 
Kaj ĵetu for la liron! 

Jam vanas kora ardo. 
Neglektu la inspiron! 

Nun tondras jam kanonoj 
Kaj hurlas venĝo murda. 
Ne gravas la kanzonoj 
En homa mondon surda. 

Ne kantu plu pri 1’ amo ! 
Neniu vin komprenas. 

En la tutmonda dramo 
Korsentoj dormas, svenas. 
Nun jam ŝakaloj blekas 
Kaj ŝprucas sangofonto. 
Vespero nigra regas... 

Do, bonan nokton, mondo! 

NUR pluvas... Tage pluvas, nokte pluvas... 
Nebula nuba land’ sen suna varm’. 

En akvon dronas ĉiu via ĉarm’. 

Turmente pluvas, tage nokte pluvas. 

En ejo subtegmenta grincas frosto... 

Mi Kuŝas pro malsan’ en fremda lit’ 

Kaj tremas kiel en la vent’ la vit’. 

Malseko ŝtele rampas ĝis la osto. 


Mi, fremda arleken’, baraktas sola 
Kaj distras min la pluvtambur’ kaj vent’. 



A1 mi neniu venas por moment’ 

Kun vort’ kompata kaj ridet’ konsola. 

En suba ĉambro homoj sidas, sidas 
Ce forno spirovarma pro 1’ ŝparem’. 
Senvivaj pupoj ili ŝajnas jen, 

Car ili mute sidas, sidas sidas... 

En lustra lun’ moderna lukso pompas, 

La vivon vindas silk’, velura lan’, 
Abundas la arĝent’ kaj porcelan’. 

La luksa kripto vartas, lulas, trompas. 

Vi, pupoj, vivas ja, ĉar pulm’ sin movas, 
Muelas buŝ’, digestas la stomak’, 

Fieras vi kiel sur pajla sak’ 

Kokino, kiu putran ovon kovas. 

Kaj pri 1’ kultur’ vi pastre elokventas 
Kaj blovas vin kiel la fabla ran’, 

Sed homan takton vi ne havas jam. 

En vi la koro dormas, sent’ silentas. 

Mi fugus for el via luksa nesto 
E1 tend’ tatara, budo de pagan’, 

Car tie eĉ la larmsalita pan’ 

La guston dolĉan donis kora gesto. 

Mi fugus for, sed min malsan’ katenas... 
Ho, malbenitaj febro kaj malfort’, 

Pro vi, se iu venas al la pord’, 

La malsanul’ eĉ danke arlekenas. 

Kaj pluvas, tage pluvas, nokte pluvas... 
Nebula nuba land’ kun frosta vent’, 

En akvon dronas via kora sent’, 

Car senkompate pluva, pluvas, pluvas. 

POR mi vi estas la plej bela 
E1 la virinoj de la mond’: 

Vi, en rigard’ kun nokt’ ĉiela 
Kaj sur la kap’ kun suna blond’. 


En vi mi havas la donacon 



De 1’ sortdestin’ kaj difavor’, 

En via hejm’ mi trovas pacon 
Post batalplena panlabor’. 

Manteoj viaj pelas nubon 
Per tuŝ’ karesa de sur frunt’ 

Kaj via voĉo lulas dubon, 
Balzamas vundon de 1’ korfund’. 

Kaj kiam malesper’ min ligas 
Kaj ffostas miaj korp’, anim’, 
Per ardaj kisoj vi varmigas, 
Dorlotas min ĉe via sin’. 

Do kial miri, ke la amo 
Kun tempopas’ ne mortis for 
Kaj spite al la dornornamo 
Gi vivas plu en mia kor’? 

Kaj kial plori kaj pripenti, 

Akuzi, pledi nur sen fin’? 

Vi, kara, devas same senti, 

Ke, kiel mi vi amas min. 

Ne diru do, ke sort’ kaj jaroj 
Priŝtebs nin sur vivovoj’ ! 

Ne gravas sulkoj, grizaj haroj; 

La amon hardis larma ĝoj’. 

Kaj kredu, ke por 1’ difavoro 
Por nia vivo brilos sun’; 
Gistombe havos ni en koro 
Printempon eĉ dum la aŭtun’. 

VI, danoj, estas bravaj, ĉarmaj, 
Sed iom pupaj, eĉ malvarmaj 
Por hom’, veninta el la sudo 
De suna varm’ kaj kora nudo. 

En sud’ la fantazi’ divenas, 

Vi klarajn vortojn miskomprenas 
Kaj Nordo, sudo ĉe 1’ renkonto 
Zigzagas inter ŝok’ kaj honto. 



La norda flegmo, dorma paxo 
Por sudo ŝajnas - vivminaco, 
Car sude eĉ mien’ pasias; 

Vi mutas, eĉ se sento krias. 

La ĉarmo de 1’ virino dana 
Impresas kiel pompo vana: 
Mirveka rozo sen odoro. 
Senvinda restis mia koro. 

Senvunda jes, sed mi emditas: 
Cu senvundecon mi meritas 
Aŭ ĉe 1’ danino estas normo 
Nur esti rava roz’ sen dorno? 

Egale ja, mi tamen dankas, 

Ke nun en koro vundo mankas 
Ka povas mi trankvile dormi, 
Car estas vi sendornaj por mi. 

* 

Terure! Ah! Min punas Di’ 

Pro fnra juĝsever’ pri vi 
Car dum verkado de 1’ poem’ 
Min trafas sag’ de 1’ petolem’. 

Knabino ĉarma kun rozvang’ 
Grimace mokas min per - lang’. 
Ho, pinta pika langofin’, 

Pro spontane’ mi dankas vin! 

En mi mutiĝas la riproĉ’ 

Pro ŝia tikla tinta voĉ’, 

Sed ve! Carĵus deklaras ŝi: 

“Ho, francdevena estas mi.” 

Ce vojkomenco sur la mar’ de 1’ Vivo 
Ni lidas al favora vent’; 

Ne pensas ni pri ondotomb’, pri rifo... 
La velojn streĉas revoj cent’. 


Sed kiam la vivmaro ekribelas, 
Nin venĝe vipas sortkoler’, 



La ŝip’ kun direktil’ rompita velas 
Pelata nur de Malesper’. 


Formortas revoj. Dronas kredi, fido. 
Nur onda ludo regas nin. 

A1 ŝiporand’ nin spasme kroĉas spito 
Gis rod’ de - ĉiu ŝipruin’. 

Car tie ŝipo de 1’ imago sorĉa 
A1 fabellando logas nin... 

Ni transŝipiĝas kun forgeso dolĉa 
Por velo... veli, sed sen fin’. 

NEDERLANDO: milkanaloj, 
Dig’ e dio, dekmil ŝipoj, 
Kelkaj dunoj, plataj valoj, 
Muelejoj kaj tulipoj. 

Nederlando: lukt’ al maro 
Por la tero, lukt’ por celoj 
Tre utilaj al homaro 
Kaj pro vortoj cent kvereloj. 

Nederlando: altaj homoj, 

Ord’, libero, scisopiro, 

En la poŝo dek diplomoj, 

Eĉ atest’ pri 1’ spiropreno. 

Nederlando: homa vivo, 

Rid’ infana, pens’ matura, 
Revteksado kun naivo 
Kaj obstina lir’ kultura. 

Nederlando: homa koro. 

Gi batadas ne por bati, 
sed por helpi en laboro, 
senti, ami kaj kompati. 

Nederlando, por okuloj 
La ekstera ĉarmo gravas, 

Sed la koron de 1’ fremduloj 
Nur korbato via ravas. 

NOKTO de Majo rozon promesis 
A1 la ĝardeno. 

Rozo de Majo froste karesis 
Jam la mateno. 

Maja miraklo, pompo sangruĝa, 
Velke formorits. 

Palajn petalojn vento plendmuĝa 
Blove forportis, 

Ien forportis... 

Majan miraklon de mia koro 
Pie mi vartis, 

Tamen ĝi iĝis pala memoro... 
Vane mi gardis. 

Pro 1’ frosto velkas ĉiu maja roz’. 
Svene al ripoz’, 

Morte al ripoz’. 

NE timu la amon, ĉar Dio ĝin donas 
Por vin konsoli dum mil turmentoj 
Kaj gardu ĉi flamon, vojmontre ĝi lumos 
En blinda nokto sur voj’ de 1’ sentoj. 

Ne timu oferi la koron por amo, 

Vi restos viva eĉ sub terbuloj; 

En pompa ĝardeno de 1’ Vivo pulsanta 
Sen mort’ jam mortas la timemuloj. 

Ne timu la amon, nek hontu pri 1’ sentoj, 
Vin tenu brave en la batalo 
Kaj levos sin venke el kripto de 1’ Nuno 
La homa Homo: la idealo. 

ONDE onda ringo, ringe ringa ondo, 
Lulas lacan koron de la vagabondo... 
Dormu mia kor’ ! 


Mi semis moblajn revojn en bedojn de 1’ anim’, 
Por havi rozarbeton mi tien plantis ŝin. 



De lipoj roson sorbis soigfaj kisoj mil; 

Pompadis mia floro en suna arda bril’... 

Sed ĉarmon de 1’ printempo kaj pompon de 1’ rozuj’ 
Enviaj manoj ŝtelis post burĝoniĝo tuj. 

Nun super bedoj plendas vaganta ventoĝem’; 

Pri sekaj florskeletoj funebras nur mi mem... 

Onda ringo, riga ondo, 

Sin balancas dan§a rondo... 

Dormu mia kor’ ! 

Ne povis temp’ forviŝi 
La carman bildon pro ŝi, 

Ĉar mi, vundita per ŝi, 

Ne ĉesas larmojn verŝi. 

La vundo sangas ĉiam, 

Estingas fajron mian 
Kaj pelas, pelas min do 
A1 fund’ de 1’ tomba blindo. 

Ah, Morto, venu falĉi, 

Min baldaŭ doni al ĝi, 

Ke min ne ŝiru, punu 
La Viv’ pro amo unu! 

Per songoŝip’ mi velas sur maro de 1’ silent’ 

Kaj min doloro pelas al fantomrifoj cent. 

Per nubo de 1’ malico jam kovris sin la sun’, 

La rodon de 1’ ripozo nebulo kaŝas nun... 

La milda “jes” formortis, nun siblas spita “eĉ”, 

Min ne esper’ vivigas, sed nura fortostreĉ’ 

Kaj ofte senkonsole sub firmament’ sen blu’ 

Mi drivas velrompite per sonĝoŝipo plu... 

Ringa ondo, onda ringo, 

Pel’ petolas sen atingo... 

Dormu, mia kor’ ! 

Modelan vivon formi 
Mi havis sentojn por mi, 

Por inde kanti, psalmi 
Mi trovis kordojn al mi, 

Por Bono, Vero sturmi 
Tre ofte iris nur mi; 

Sed sentojn, kantojn sciu 
Priridis, mokis ĉiu, 

La noblan celon oni 
Ne volis vidi, koni... 



Min, bardo, rompu fine; 

Nun korvoj pravas, vi - ne! 

Ringe ringa ondo, onde onda ringo, 

Flam’ flagranta brulas... Vanas la estingo... 
Ploras vagabondo... 

Ridas tuta mondo.... 

Dormu, mia kor’ ! 

Dormu, mia kor’ ! 



Se arlekenon en aren ’ 

La ŝerco, moko tedas, 

Li klinas sin laca ĝem ’ 

Kaj forpermeson petas. 

Se arlekeno de la Di ’, 

La vagabondo ludas, 

Post fino de la komedi ’ 
Humile li ekmutas. 

Li kaŝas sin, ne kantas plu 
Kaj rompas sian liron; 

Por kanti en la monda bru ’ 
Ne havas li inspiron. 

Kaj “bis ”-on por la kant’, / 
Neniam li aspiras... 

Publiko de la mondaren ’, 
La vagabond’ -foriras. 



